《恭和御制元会之次日嘉雪应候锡宴于公相之第诗》
宋代·慕容彦逢

三元盛礼冠年华，翼日朝堤雪覆沙。端为圣时调玉烛，故当馀腊雨天花。

万箱占瑞民胥庆，青辂迎春节尚遐。锡宴赐诗知有喜，自应和气浃潜芽。

作者简介：（1067—1117）常州宜兴人，字淑遇，一作叔遇。哲宗元祐三年进士。复中绍圣二年弘词科。累迁太学博士。徽宗朝，除秘书省校书郎，三迁至左司谏，又擢中书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。